CELEX: 32017R0375
Language: lt
Date: 2017-03-02 00:00:00
Title: 2017 m. kovo 2 d. Komisijos įgyvendinimo reglamentas (ES) 2017/375, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos prosulfurono, kaip keistinos medžiagos, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

4.3.2017   
               
               
                  LT
               
               
                  Europos Sąjungos oficialusis leidinys
               
               
                  L 58/3
               
            KOMISIJOS ĮGYVENDINIMO REGLAMENTAS (ES) 2017/375
      2017 m. kovo 2 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos prosulfurono, kaip keistinos medžiagos, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 24 straipsnį kartu su jo 20 straipsnio 1 dalimi,
      kadangi:
      
                  (1)
               
               
                  Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos prosulfurono patvirtinimas nustoja galioti 2017 m. birželio 30 d.;
               
            
                  (2)
               
               
                  paraiška dėl prosulfurono įrašo Tarybos direktyvos 91/414/EEB (3) I priede galiojimo pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį per tame straipsnyje nustatytą laikotarpį;
               
            
                  (3)
               
               
                  pareiškėjas pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška yra išsami;
               
            
                  (4)
               
               
                  valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo pratęsimo vertinimo ataskaitą ir 2013 m. liepos 15 d. pateikė ją Europos maisto saugos tarnybai (toliau – Tarnyba) ir Komisijai;
               
            
                  (5)
               
               
                  Tarnyba pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomų dokumentų rinkinio santrauką;
               
            
                  (6)
               
               
                  2014 m. rugpjūčio 25 d. Tarnyba pateikė Komisijai išvadą (5) dėl to, ar galima manyti, kad prosulfuronas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2015 m. gegužės 29 d. Komisija pateikė prosulfurono peržiūros ataskaitos projektą Augalų, gyvūnų, maisto ir pašarų nuolatiniam komitetui;
               
            
                  (7)
               
               
                  nustatyta, kad 4 straipsnyje išdėstytų patvirtinimo kriterijų laikomasi, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis. Todėl tie patvirtinimo kriterijai laikomi įvykdytais;
               
            
                  (8)
               
               
                  tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma, siekiant sumažinti poveikį požeminiam vandeniui, reikėtų apriboti augalų apsaugos produktų, kurių sudėtyje yra prosulfurono, naudojimą, nustatant ne daugiau kaip 20 g veikliosios medžiagos vienam hektarui kiekį, tame pačiame lauke naudojamą ne dažniau nei vieną kartą per trejus metus, ir paprašyti papildomos patvirtinamosios informacijos;
               
            
                  (9)
               
               
                  prosulfurono patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra prosulfurono, leidžiamos naudojimo paskirtys. Todėl nėra tikslinga toliau riboti jo kaip herbicido naudojimą;
               
            
                  (10)
               
               
                  vis dėlto, Komisija mano, kad prosulfuronas yra keistina medžiaga pagal Reglamento (EB) Nr. 1107/2009 24 straipsnį. Prosulfuronas yra patvarioji ir nuodingoji medžiaga pagal Reglamento (EB) Nr. 1107/2009 II priedo 3.7.2.1 ir 3.7.2.3 punktus, kadangi pusėjimo trukmė gėlame vandenyje yra daugiau kaip 40 dienų, o ilgalaikės nepastebimo poveikio koncentracijos vertė gėlavandeniams organizmams yra mažesnė kaip 0,01 mg/L. Todėl prosulfuronas atitinka Reglamento (EB) Nr. 1107/2009 II priedo 4 punkto antroje įtraukoje nurodytą sąlygą;
               
            
                  (11)
               
               
                  todėl tikslinga pratęsti prosulfurono, kaip keistinos medžiagos, patvirtinimo galiojimą;
               
            
                  (12)
               
               
                  pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
               
            
                  (13)
               
               
                  Komisijos įgyvendinimo reglamentu (ES) 2016/549 (6) prosulfurono patvirtinimo galiojimo pabaigos data pratęsta, kad jo patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2017 m. gegužės 1 d.;
               
            
                  (14)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Veikliosios medžiagos, kaip keistinos medžiagos, patvirtinimo galiojimo pratęsimas
      Veikliosios medžiagos prosulfurono, kaip keistinos medžiagos, patvirtinimo galiojimas pratęsiamas kaip nustatyta I priede.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
      3 straipsnis
      Įsigaliojimas ir taikymo data
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2017 m. gegužės 1 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. kovo 2 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
      
         (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).
      
         (5)  EFSA leidinys 2014 m.;12(9):3815. Adresas internete www.efsa.europa.eu.
      
         (6)  2016 m. balandžio 8 d. Komisijos įgyvendinimo reglamentas (ES) 2016/549, kuriuo dėl veikliųjų medžiagų bentazono, butilcihalofopo, dikvato, famoksadono, flumioksazino, DPX KE 459 (metilflupirsulfurono), metalaksilo-M, pikolinafeno, prosulfurono, pimetrozino, tiabendazolo ir metiltifensulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 95, 2016 4 9, p. 4).
      
         I PRIEDAS
         
                     Įprastas pavadinimas, Identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo pabaiga
                  
                  
                     Konkrečios nuostatos
                  
               
                     Prosulfuronas
                     CAS Nr. 94125–34–5
                     CIPAC Nr. 579
                  
                  
                     1-(4-metoksi-6-metil-triazin-2-il)-3-[2-(3,3,3-trifluorpropil)-fenilsulfonil] karbamidas
                  
                  
                     950 g/kg
                     Priemaiša 2-(3,3,3-trifluorpropil)-benzeno sulfamidas techninėje medžiagoje neturi viršyti 10 g/kg.
                  
                  
                     2017 m. gegužės 1 d.
                  
                  
                     2024 m. balandžio 30 d.
                  
                  
                     A DALIS
                     Tame pačiame lauke naudojama ne dažniau nei vieną kartą per trejus metus, ne daugiau kaip 20 g veikliosios medžiagos vienam hektarui.
                     B DALIS
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į prosulfurono peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:
                     
                                 —
                              
                              
                                 požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai,
                              
                           
                                 —
                              
                              
                                 netiksliniams sausumos ir vandens augalams keliamai rizikai.
                              
                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją, susijusią su metabolito triazin-amino (CGA150829) genotoksiniu potencialu, kad patvirtintų, kad šis metabolitas nėra genotoksiškas ir į jį nereikia atsižvelgti vertinant riziką.
                     Pranešėjas pateikia šią informaciją Komisijai, valstybėms narėms ir Tarnybai iki 2017 m. spalio 31 d.
                  
               
            (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
      
      
         II PRIEDAS
         Įgyvendinimo reglamento (ES) Nr. 540/2011 priedas iš dalies keičiamas taip:
         
                     1.
                  
                  
                     A dalyje prosulfuronui skirtas 31 įrašas išbraukiamas;
                  
               
                     2.
                  
                  
                     E dalis papildoma šiuo įrašu:
                     
                                  
                              
                              
                                 Įprastas pavadinimas, Identifikavimo numeriai
                              
                              
                                 IUPAC pavadinimas
                              
                              
                                 Grynumas (*1)
                                 
                              
                              
                                 Patvirtinimo data
                              
                              
                                 Patvirtinimo galiojimo pabaiga
                              
                              
                                 Konkrečios nuostatos
                              
                           
                                 „6)
                              
                              
                                 Prosulfuronas
                                 CAS Nr. 94125–34–5
                                 CIPAC Nr. 579
                              
                              
                                 1-(4-metoksi-6-metil-triazin-2-il)-3-[2-(3,3,3-trifluorpropil)-fenilsulfonil] karbamidas
                              
                              
                                 950 g/kg
                                 Priemaiša 2-(3,3,3-trifluorpropil)-benzeno sulfamidas techninėje medžiagoje neturi viršyti 10 g/kg.
                              
                              
                                 2017 m. gegužės 1 d.
                              
                              
                                 2024 m. balandžio 30 d.
                              
                              
                                 A DALIS
                                 Tame pačiame lauke naudojama ne dažniau nei vieną kartą per trejus metus, ne daugiau kaip 20 g veikliosios medžiagos vienam hektarui.
                                 B DALIS
                                 Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į prosulfurono peržiūros ataskaitos išvadas, visų pirma į jos I ir II priedėlius.
                                 Atlikdamos šį bendrą vertinimą valstybės narės ypatingą dėmesį skiria:
                                 
                                             —
                                          
                                          
                                             požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai,
                                          
                                       
                                             —
                                          
                                          
                                             netiksliniams sausumos ir vandens augalams keliamai rizikai.
                                          
                                       Naudojimo sąlygose prireikus nurodomos rizikos mažinimo priemonės.
                                 Pareiškėjas pateikia patvirtinamąją informaciją, susijusią su metabolito triazin-amino (CGA150829) genotoksiniu potencialu, kad patvirtintų, kad šis metabolitas nėra genotoksiškas ir į jį nereikia atsižvelgti vertinant riziką.
                                 Pranešėjas pateikia šią informaciją Komisijai, valstybėms narėms ir Tarnybai iki 2017 m. spalio 31 d.“
                              
                           
               
            (*1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.